Ôbejrzij Portfolio
Bez pora lot szaflimy kupa projektōw – ôd przekłodu zaproszyń na wesele abo insztrukcyjōw parkowanio, aże po sroge przekłody systymōw ôperacyjnych. Chcymy sam poasić sie nojbarzij wertownymi projektami.
Ślōnske teksty do outdoorowyj kampanije ôd marki Coca-Cola
Narychtowalimy hasła ryklamowe marki Coca-Cola Limie i kōnsultowalimy zasiyng prōmocyje - dziynki nōm ryklamy bōłe pokozane na historycznym Gōrnym Ślōnsku.
Przekłod informacyje prasowyj do marki Coca-Cola
Teksty prasowe po ślōnsku narychtowalimy skuli kŏżdorocznyj świōntecznyj prōmocyjnyj akcyje fyrmy Coca-Cola.
System Android dla Samsunga
Przi tym projekcie robiyło trzech naszych przekłodaczy - Basia Grządziel-Szylar, Adrian Górecki i Rafał Szyma. Dziynki przekłodowi narychtowanymu pod regiyrōngym towarzistwa Pro Loquela Silesiana, ślōnsko godka je dostympno w nojnowszych modelach mobilniokōw.
Gra Euro Truck Simulator 2 dla CD Projektu
Dziynki przekłodowi Grzegorza Kulika moglimy pograć we piyrszo gra kōmputerowo po ślōnsku. Jeji sztart bōł kōmyntowany w mediach w cołkij Polsce.
Silesia City Center
Dlo nojsrogszego cyntrum sprowōnkowego na Ślōnsku narychtowalimy ôpisy klamotōw po naszymu i polsko-ślōnski dykcjōnorz sprowōnkowy.
Ślōnski suchar na dzisiej
Ôd lot Adrian Gōrecki i Grzesiek Kulik rychtujōm spōlnie „Ślōnski suchar na dzisiej” – nojwiynkszy ślōnski fanpage na Facebooku, kery ôbserwuje już 90 tauzynōw ludzi. Zasiyng zajty idzie tyż wykorzistać we kampaniji reklamowyj.
Dentim Clinic
Do kliniki dyntystycznyj Dentim narychtowalimy przekłod materiałōw edukacyjnych do akcyje „Jysz? Pucujesz!"
Agora Bytom
Adrian Górecki i Grzegorz Kulik spōłprocowali przi rychtowaniu m.in. wystowki ślōnskich mymōw i spiyrali galeryjo handlowo przi ôdprowianiu kampanije prōmocyjnyj swiōnzanyj ze przileżytościami „Zolyty po ćmoku” i „Na ślōnsko nuta”.
szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn zho_Hans szl_Latn glg_Latn szl_Latn